armvectores/hy_wikipedia_2023 huggingface dataset:
Շառլոտկա

Շառլոտկա (ֆր.՝ Charlotte), խնձորից պատրաստված քաղցր աղանդեր, որը պատրաստվում է խմորի մեջ։ Դասական շառլոտկան՝ գերմանական քաղցր ուտելիք է, որը պատրաստվում է սպիտակ ալյուրից, եփովի կրեմից, մրգերից և լիկյորից։


== Դասական բաղադրատոմս ==
Դասական շառլոտկայի գաղափարը փոխառվեց անգլիացիներից՝ շառլոտկան համարվում է պուդինգի տարատեսակներից մեկը, որը սովորաբար մատուցում են տաք վիճակով։ Կաղապարի հատակը հաց են շարում, որը թաթախված է լինում յուղով և ձվի խառնուրդով։ Հացի վերևը ծածկում են պատրաստի խնձորով (շաքարով պատրաստված) և ծածկում են փափկեցված հացի շերտով։ Կարելի է մի քանի շերտ անել։ Եվ ապա շառլոտկան պատրաստում են ջեռոցում և մատուցում տաք՝ պաղպաղակով, հարած սերուցքով և քաղցր սոուսով։
Շառլոտկան կարելի է պատրաստել տարբեր խորիզներով, սակայն խնձորի խորիզը համարվում է առավել տարածված՝ Եվրոպայի տարածքում խնձորի մատչելիության և ավելի հասանելի լինելու համար։ Խնձորի շառլոտկան ավանդաբար թխում են աշնանը՝ խնձորի բերքահավաքից հետո։ Խնձորը կարող է փոխարինվել նաև տանձով, սալորով և այլ մրգերով ու հատապտուղներով։ Ինչպես նաև կարելի է մրգային շերտը փոխարինել կրեմով կամ շոկոլադե մուսով։


== Անվան ծագումնաբանություն ==
Գոյություն ունի անվան ծագումնաբանության մի քանի տարբերակ։ Դրանցից մեկի համաձայն այդ բաղադրատոմսն առաջարկվեց Մեծ Բրիտանիայի թագավորի կին՝ Շառլոտա թագուհու կողմից։ Մեկ այլ վարկածի համաձայն աղանդերի անվանումը ծագում է հին անգլ.՝ charlyt բառից, ինչը թարգմանաբար նշանակում է ուտեստ, պատրաստված հարած հավկիթից, շաքարից և կաթից։ 15-րդ դարում Անգլիայում նաև հայտնի էր նման անունով մսային ուտեստ։ Գոյություն ունի գեղեցիկ պատմություն անհույս սիրահարված խոհարարի մասին, որը իր կողմից հնարված աղանդերն անվանեց իր սիրած կնոջը՝ Շառլոտայի պատվին։
Եվս մեկ վարկածի համաձայն 19-րդ դարի վերջին 20-րդ դարի սկզբին Ռուսաստանում բազում գերմանական հացի փռեր կային, որտեղ պատրաստում էին այդ կարկանդակները՝ հացի և բուլկեղենի մնացորդներից։ Ռուսները ծաղրում էին և ասում, որ գերմանացիների կանայք տնտեսում են և նույնիսկ խմորեղենն են պաքսիմատներից պատրաստում, իսկ հենց կանանց, ընդհանրացնելով, աչքերի համար անվանեցին Շառլոտաներ, քանի որ դա բավականին հայտնի անուն էր, արդեն հասարակ անուն դարձաձ յուրաքանչյուր գերմանուհու համար, ով ապրում էր Ռուսաստանում։


== Տես նաև ==
Տիրամիսու
Խնձորով կարկանդակ


== Աղբյուրներ ==
Alan Davidson The Oxford Companion to Food. — 2. — Oxford: Oxford University Press, 2006. — С. 159. — ISBN 0192806815
Ковалёв, Н. И. Блюда русского стола: история и названия. — Лениздат, 1995. — 317 с. — ISBN 5-289-01718-6
Մաշինսկի (Օբլիվսկի շրջան)

Մաշինսկի (ռուս.՝ Машинский ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Ալեքսեևսկոյե գյուղական համայնքի կազմի մեջ։
Առեղս

Առեղս, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Վանա լճի հյուսիս-արևելյան կողմում։


== Պատմություն ==
Գյուղն ամայացել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 15 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն էր։


== Գրչություն ==
XV դարում գյուղում արտագրվել է 2-3 ավետարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նինա Ասատրյան

Նինա Ղազարի Ասատրյան (մայիսի 25, 1925(1925-05-25), Շահբուզ, Նախիջևանի Ինքնավար Հանրապետություն - նոյեմբերի 14, 2011(2011-11-14), Ստեփանակերտ, Արցախ), խորհրդային և հայկական թատրոնի դերասանուհի։ ԱԽՍՀ վաստակավոր արտիստ (1973), ՀԽՍՀ վաստակավոր արտիստ (1978), ԱԽՍՀ ժողովրդական արտիստ (1979)։


== Կենսագրություն ==
Նինա Ասատրյանը ծնվել է 1925 թվականի մայիսի 25-ին Շահբուզ գյուղում։ 1941-1945 թվականներին սովորել է Բաքվի թատերական ինստիտուտում։ 1949 թվականին հայկական թատերախմբի հետ եկել է Ստեփանակերտ, որտեղ խաղացել է ավելի քան 100 դեր։ 1949 թվականից՝ Ստեփանակերտի Գորկու անվան թատրոնի դերասանուհի։
Մահացել է 2011 թվականի նոյեմբերի 14-ին Ստեփանակերտ քաղաքում։


== Դերերը թատրոնում ==


== Ծանոթագրություններ ==
Մարյանովկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка, Ղրիմի թաթարերեն՝ Mare), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Մարե։
2001 թվականի տվյալներով Մարյանովկա գյուղում բնակվում էր 2 341 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6221) Դուսենտեսիմա

(6221) Դուսենտեսիմա (անգլ.՝ Ducentesima), աստերոիդ աստերոիդների հիմնական գոտում։ Հայտնաբերվել է 1980 թվականի ապրիլի 13-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,180591 ա. մ., առավելագույնը մոտենում է 2,8673 ա. մ. հեռավորության վրա և հեռանում 3,4939 ա. մ.։ Արեգակի շուրջ մեկ ամբողջական պտույտ է կատարում 2071,86 երկրային օրվա ընթացքում, իր ուղեծրով շարժվելով միջինում 0,173757 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6221) Դուսենտեսիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերխնի Ունալ

Վերխնի Ունալ (ռուս.՝ Верхний Унал, օսերեն՝ Уæллаг Уынал), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պատերնո (Կատանիայի գավառ)

Անվան այլ կիրառումների համար տե՛ս՝ Պատերնո (այլ կիրառումներ)Պատերնո (իտալերեն՝ Paternò)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 49250 մարդ, 2008 թվականի տվյալներով բնակչության խտությունը կազմում է 342 մարդ/կմ²։ Զբաղեցնում է 144 կմ² մակերես տարածք։ Փոստային ինդեքսն է՝ 95047։ Հեռախոսային կոդը՝ 095։
Բնակավայրի երրորդ մունիցիպալիտետն է Կատանիայից և Աչիրեալեից հետո։
Բնակավայրի հովանավորն են համարվում սուրբ Վարվառան և Վիկենտիյ Սարագոսացին։


== Ժողովրդագրություն ==
Բնակչության աճը.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժորդի Մբուլա

Ժորդի Մբուլա (իսպ.՝ Jordi Mboula, մարտի 16, 1999(1999-03-16), Գրանոլյերս, Վալլես Օրիենտալ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ վինգերի դիրքում։


== Ակումբային կարիերա ==


=== Բարսելոնա ===
Մբուլան Բարսելոնայի ակադեմիայի սան է։ 2017 թվականի փետրվարի 22-ին նա գեղեցիկ անհատական գոլի հեղինակ դարձավ ՈՒԵՖԱ Երիտասարդական գավաթի Բորուսիա Դորտմունդի դեմ խաղում, ինչից հետո այս գոլը առաջադրվեց ՖԻՖԱ Պուշկաշի մրցանակի համար։ Իր դեբյուտը Բարսելոնա B-ի կազմում Մբուլան նշեց մարտի 4-ին՝ Ատլետիկո Լևանտեի դեմ խաղում՝ այս խաղում դառնալով գոլային փոխանցման հեղինակ։


=== Մոնակո ===
2017 թվականի հուլիսի 21-ին Մբուլան 5 տարվա պայմանագիր կնքեց Մոնակոյի հետ։ Իր պրոֆեսիոնալ դեբյուտը նշեց 2018 թվականի ապրիլի 28-ին՝ փոխարինելով Ռոնի Լոպեշին Ամյենի դեմ խաղում։ Իր առաջին գոլը խփեց մայիսի 19-ին՝ Տրուայի դեմ խաղում։ Օգոստոսի 4-ին Մբուլան խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 4-0 հաշվով։ Իր առաջին հանդիպումը թիմի մեկնարկային կազմում իսպանացին անցկացրեց օգոստոսի 11-ին՝ Նանտի դեմ խաղում։


== Միջազգային կարիերա ==
Մբուլան ներկայացրել է Իսպանիան տարբեր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնացկեց Եվրոպայի առաջնությանը՝ դառնալով 1 գոլի ու 2 գոլային փոխանցման հեղինակ անցկացրած 6 խաղերում։ Իսպանիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Պորտուգալիային։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 25-ի դրությամբ


== Ծանոթագրություններ ==


== Արտաքին հղումներ ==
Մբուլայի պաշտոնական Տվիտերի էջը
Մբուլայի պաշտոնական Ինստագրամի էջը
Մբուլան transfermarkt-ում
Մբուլան soccerbase.com-ում
Մբուլան WhoScored.com կայքում
Մբուլան Մոնակայի պաշտոնական կայքում Archived 2018-07-25 at the Wayback Machine.
Մբուլան Լիգա 1-ի պաշտոնական կայքում Archived 2018-05-29 at the Wayback Machine.
Մբուլան ՈՒԵՖԱ-ի պաշտոնական կայքում
Նիկոլաս Բրիթել

Նիկոլաս Բրիթել (անգլ.՝ Nicholas Britell, հոկտեմբերի 17, 1980(1980-10-17), Նյու Յորք, Նյու Յորք, ԱՄՆ), ամերիկացի երգահան և դաշնակահար։ Մի շարք հանրահայտ հոլիվուդյան ֆիլմերի սաունդթրեքերի («12 տարվա ստրկություն», «Իջեցման խաղ») հեղինակ, «Օսկարի» է առաջադրվել «Լուսնի լույս» ֆիլմի երաժշտության համար։


== Կենսագրություն ==
Նիկոլաս Բրիթելը մեծացել է Մանհեթենում։ Երաժշտությամբ նրա հետաքրքրվածությունը սկսվել է հինգ տարեկանից այն բանից հետո, ինչ տղան լսել էր Վանգելիսի երաժշտությունը՝ գրված «Կրակե հաղթակառքեր» ֆիլմի համար. այդ ժամանակ նա մորը խնդրեց իրենց երաժշտության դասերի տալ»։ Ինքնուրույն ստեղծագործել Նիկոլասը սկսել է ութ տարեկանում, իսկ տասը տարեկանում տվել է իր առաջին համերգը։ 14 տարեկանում Բրիթլը ընդունվել է Ջուլիարդի դպրոցը և պատրաստվել պրոֆեսիոնալ դաշնակահարի կարիերային։ Սակայն վախենալով, որ նման կարիերան նրա համար կյանքում մենակ լինելու կնպաստի, նա կոնսերվատորիա ընդունվելու փոխարեն ընդունվեց Հարվարդի համալսարանի հոգեբանության ֆակուլտետ։
Հարվարդում Բրիթելը միացել է ինստրումենտալ հիփ-հոփ նվագող The Witness Protection Program խմբին որպես դաշնակահար։ Խումբը տեղացիների մոտ հաջողություն ուներ ԱՄՆ հյուսիս-արևելքում և որոշ ժամանակ հանդես էր գալիս հանրահայտ Jurassic 5 խմբի համերգներից առաջ.: Witness Protection Program-ի հետ աշխատանքի տարիներին Բրիթելը ակտիվորեն երաժշտություն էր գրում և համալսարանում ուսանելու ավարտին առաջին անգամ հանդես եկավ որպես կինոկոմպոզիտոր՝ հորինելով այն ֆիլմի համար երաժշտություն, որը նկարահանում էին նրա ծանոթները։


== Ծանոթագրություններ ==


== Արտաքին հղումներ ==
Նիկոլ Բրիթել (անգլ.) Internet Movie Database կայքում
A. Haven Thompson (փետրվարի 26, 2004)։ «Nicholas J. Britell '03-'04»։ The Harvard Crimson (անգլերեն)։ Վերցված է 2018-04-26
Մինգ Ծա Վու

Մինգ Ծա Վու (անգլ.՝ Ming-tsai Wu, Չինաստան), չինացի դերասան, պրոդյուսեր։ Առաջին անգամ ֆիլմում նկարահանվել է 1961 թվականին, որը եղել է «Սիրո դասեր»-ը։ Ըստ IMDB կայքի՝ դերասանն առավել հայտնի է «Փոքրիկ սուպերմենը» (1974), «Խիզախները» (1975), «Բուդդայի թևերը» (1979), «Փոքրիկ խենթ տղան» (1982) ֆիլմերից։ Նկարահանվել է քառասունից ավել ֆիլմերում։


== Ֆիլմագրություն ==


=== Դերասան ===


=== Պրոդյուսեր ===


== Ծանոթագրություններ ==
Տրիգլավ (այլ կիրառումներ)

Տրիգլավ, կարող է վերաբերել՝

Տրիգլավ - լեռ Սլովենիայում։ Սլովենիայի, նախկին Հարավսլավիայի ու Հուլյան Ալպերի ամենաբարձր լեռը
Տրիգլավ - Սլովենիայի միակ ազգային պարկը։ Ազգային պարկը ներառում է Տրիգլավ լեռը և հարակից տարածքները
Եղևնու խնձորը

Եղևնու խնձորը (ռուս.՝ Еловое яблоко), նկարված մուլտիպլիկացիոն ֆիլմ, որը նկարահանել է ռեժիսոր Բորիս Տուզանովիչը` ըստ Իգոր Ֆարբարժևիչի համանուն հեքիաթի մոտիվների։
Փոքրիկ աղվեսիկի մասին մուլտֆիլմերի շարքի վեցերորդն է։


== Սյուժե ==
Ոզնին, Աղվեսիկը և Ագռավը խնձոր են գտնում, որն աճում էր եղևնու վրա։ Երկար վեճերից հետո այն մասին, թե ում այն կհասնի, ագռավը համոզում է ընկերներին այն գետնին գցել, որպեսզի խնձորը գլորվի և նրանց հասցնի Երջանկության երկիր։ Խնձորը կանգնում է փոքրիկ բացատում, որտեղ աճում էին հիանալի սնկեր։ Ոզնին բացականչում է. «Նայեք, այնտեղ որքա՜ն սնկեր կան։ Ա՜յ քեզ երջանկություն։ Ամբողջ ձմեռ բավական է։ Աղ կանեմ, կչորացնեմ, բոլորին կհյուրասիրեմ»։ Ագռավը և Աղվեսիկը ուղևորվում են գլորվող խնձորի հետևից։ Այս անգամ նա հայտնվում է ծառի տակ, որի վրա ագռավների դատարկ բույն կար։ Ագռավն անհանգստանում է, բայց թռչում-գալիս են ագռավի ճտերը և բացականչում. «Մայրի՜կ։ Մենք սովորել ենք թռչել»։ Ագռավը լաց է լինում. «Երեխաներ, ինչ երջանկություն»։ Աղվեսիկը գցում է խնձորը, այն գլորում է և հասցնում է հայրենի տան դռան մոտ, որտեղից դուրս է գալիս Հայրիկ աղվեսը։ Աղվեսիկն ասում է. «Հայրի՜կ։ Ի՜նչ երջանկություն, որ մենք տանն ենք»։ Արդյունքում երջանկությունը հայտնվում է բոլորի մոտ և պարզվում է, որ այն իրականում անհամեմատ  ավելի մոտ էր, քան թվում էր։


== Հեղինակներ ==
Հեղինակները ներկայացվել են ըստ մուլտֆիլմի լուսագրերի։


== Տես նաև ==
Փոքրիկ Աղվեսիկը մուլտիպլիկացիոն շարքի գլխավոր հերոսն է։
1989՝ Հեքիաթ ծեր արձագանքի մասին
1990՝ Գետնամորու անձրև
1992՝ Մառախուղ Լոնդոնից
1994՝ Լուսնի ուղին


== Ծանոթագրություններ ==


== Գրականություն ==
Фарбаржевич Игорь Сказки Маленького Лисенка. — СПб: Акварель, 2012. — 176 с. — (Читают все). — ISBN 978-5-905799-61-7
(Содержание: 20 сказок о Лисёнке. Цветные иллюстрации)


== Արտաքին հղումներ ==
Մուլտֆիլմը Kinopoisk.ru կայքում
Մուլտֆիլմը YouTube կայքում
Մուլտֆիլմը mults.info կայքում
Ժագուարիպի

Ժագուարիպի  (պորտ.՝ Jaguaripe), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 13371 մարդ՝ 2006 թվականի տվյալներով։ Գրավում է 891,345 կմ2 տարածք։ Բնակչության խտությունը՝ 15,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 28.468.367,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.634,01 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,604 (տվյալները՝ ՄԱԿ-ի զարգացման ծրագրի)։
Վալերի Զալուժնի

Զալուժնիյ Վալերի Ֆյոդորովիչ (1973, հուլիսի 8, Նովոգրադ-Վոլինսկի շրջան, Ժիտոմիրի մարզ, Ուկրաինական ԽՍՀ), ուկրաինացի զորահրամանատար, 2021 թվականի հուլիսի 27-ից ի վեր Ուկրաինայի Զինված ուժերի գերագույն հրամանատար, 2022 թվականին գեներալ։ 


== Կենսագրություն ==
Ծնվել է 1973 թվականի հուլիսի 8-ին Նովոգրադ-Վոլինսկիի շրջանում։ 1989 թվականին ավարտել է քաղաքային թիվ 9 դպրոցը, ընդունվել է Նովոգրադի մեքենաշինական տեխնիկում, որն էլ 1993 թվականին ավարտել է գերազանց առաջադիմությամբ։
Հետագայում ընդունվել է Օդեսայի Բարձրագույն ուսումնական հաստատության ընդհանուր զինվորական պատրաստության ֆակուլտետ։ 1997 թվականին ուսումն ավարտել է գերազանց առաջադիմությամբ, ինչից հետո անցել է զինվորական ծառայության բոլոր աստիճանները, այն է՝ դասակի հրամանատար, ուսումնական դասակի հրամանատար, ուսումնական վաշտի հրամանատար, կուրսանտների վաշտի հրամանատար, գումարտակի հրամանատար։
2005 թվականին ընդունվել է Ուկրաինայի Ազգային ակադեմիական պաշտպանության նախարարություն, 2007 թվականին ուսումն ավարտել է ոսկե մեդալով, նշանակվել է 24-րդ առանձին մեխանիկական բրիգադի շտաբի հրամանատարի առաջին տեղակալ։ Այդ պաշտոնում հաջողությամբ ծառայել է երկուսուկես տարի։ 
2009-2012 թվականներին ղեկավարել է 51-րդ առանձին մեխանիկական բրիգադը։
2014 թվականին ավարտել է Ուկրաինայի Իվան Չերնյախովսկու անվան Պաշտպանության ազգային համալսարանը։ Որպես օպերատիվ-ռազմավարական պատրաստության լավագույն շրջանավարտ  պարգևատրվել է Մեծ Բրիտանիայի թագուհու թրով։ 
2017 թվականին ստացել է գեներալ-մայորի կոչում։
2017 թվականին դարձել է շտաբի հրամանատար, Ուկրաինայի Զինված ուժերի  «Արևմուտք» Ցամաքային ստորաբաժանման հրամանատարի առաջին տեղակալ։
2018-2019 թվականներին եղել է Ուկրաինայի օպերատիվ շտաբի պետ, Միավորված հրամանատարական ուժերի հրամանատարի առաջին տեղակալ։
2019 թվականից ի վեր եղել է «Հյուսիս» օպերատիվ ստորաբաժանման հրամանատար։
2020 թվականի դեկտեմբերին ավարտել է Օստրոժսկի ակադեմիայի «Միջազգային հարաբերություններ» ֆակուլտետի մագիստրատուրան։ 
2021 թվականի հուլիսի 27-ին նշանակվել է Ուկրաինայի Զինված ուժերի հրամանատար, փոխարինել է Ռուսլան Խոմչակին։
Ուկրաինայի անվտանգության խորհրդի անդամ է 2021 թվականի հուլիսի 28-ից։ 
Նրան անվանում են որպես ամենաշատ նվիրվող գեներալներից մեկը, ով հասկանում և ընդունում է զինվորների և կրտսեր սպաների խնդիրները։ Որպես Ուկրաինայի բարձրակարգ սպաների ներկայացուցիչ և Դոնբասում տեղի ունեցող ռազմական գործողությունների մասնակից, դրական է վերաբերում երիտասարդ մարդկանցով անձնակազմի համալրմանը։ 
Որպես գերագույն հրամանատար Վալերի Զալուժնին ասել է. «Ըստ ՆԱՏՕ-ի ստանդարտների Ուկրաինայի Զինված ուժերի բարեփոխումների ընդհանուր ընթացքը մնում է անփոփոխ։ Եվ այստեղ կարևոր են սկզբունքները։ Փոփոխություններ պետք է կատարվեն նախ և առաջ մարդկանց նկատմամբ խաղաղության դրսևորմամբ։ Ես կցանկանայի, որպեսզի դուք մարդկանց շրջվեիք դեմքով որպես սեփական ենթակաների։ Իմ վերաբերմունքը մարդկանց նկատմամբ չի փոխվել իմ ծառայության ողջ ընթացքում»։


== Զինվորական կոչումներ ==
Գեներալ-մայոր (2017 թվականի օգոստոսի 23)
Գեներալ-լեյտենանտ (2021 թվականի օգոստոսի 24)
Գեներալ (2022 թվականի մարտի 4):


== Ծանոթագրություններ ==
Կոնստանտին Տրենյով

Կոնստանտին Անդրեևիչ Տրենյով (ռուս.՝ Константин Андреевич Тренёв, մայիսի 21 (հունիսի 2), 1876, Բակշեևկա, Վոլչանսկի շրջան, Ուկրաինա - մայիսի 19, 1945(1945-05-19), Մոսկվա, ՌԽՖՍՀ, ԽՍՀՄ), ռուս խորհրդային գրող, դրամատուրգ։


== Կենսագրություն ==
1903 թ. ավարտել է Պետերբուրգի հնագիտության ինստիտուտը և հոգևոր ակադեմիան, 1921 թ.՝ Տավրիկյան համալսարանի գյուղատնտեսական ֆակուլտետը։ Տրեյնովի նախահոկտեմբերյան ստեղծագործությունը գլխավորապես նվիրված է սոցիալական հակասությունների գեղարվեստական պատկերմանը։ 1917 թ. հետո գլխավոր թեման դարձել է հեղափոխությունը։ Եթե «Պուգաչովշչինա» (1924) ողբերգությունում ընղգծվում են ժողովրդական ապստամբությանը բնորոշ տարերայնությունն ու անձնազոհությունը, ապա «Լյուբով Յարովայա» (1926, բեմադրվել է 1926, ԽՍՀՄ պետական մրցանակ, 1941) պիեսում առկա է պատմական օրինաչափության խոր ըմբռնումը, այս գործը սոցիալիստական ռեալիզմի դասական ստեղծագործություն է։ Հեղափոխության բարոյական նշանակությունն է բացահայտված «Գիմնազիստներ» (1936) և «Նևայի ափին» (1937) պիեսներում, վերջինիս մեջ կերտված է Վ․ Ի․ Լենինի կերպարը։ Տրեյնովը գրել է նաև խորհրդային իրականության մասին («Կինը», 1928, «Աննա Լուչինինա», 1941 և այլն) և պատմական թեմայով («Ընդառաջ», 1943, «Զորավար», 1945) պիեսներ։ Պարգևատրվել է 2 շքանշանով։


== Ծանոթագրություններ ==
Կերշինսկիե Բորկի

Կերշինսկիե Բորկի (ռուս.՝ Кершинские Борки), գյուղ Ռուսաստանի Տամբովի մարզի Մորշանսկի շրջանի կազմում։
Բնակչությունը 2006 թվականին գրանցված տվյալներով կազմում էր 1099 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաննի

Պաննի  (իտալերեն՝ Panni), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 940 մարդ, բնակչության խտությունը կազմում է 29 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 71021, հեռախոսային կոդ՝ +39 00881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 965039
Պաշտոնական կայք http://www.comunedipanni.it/ Archived 2007-11-21 at the Wayback Machine.


== Արտաքին հղումներ ==
http://www.comunedipanni.it/ Archived 2007-11-21 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ճակատագիր

Ճակատագիր, ոչ գիտական ըմբռնմամբ առասպելաբանության և իռացիոնալիստական փիլիսոփայության մեջ դեպքերի, անհատների և ամբողջ ժողովուրդների ապագայի կանխորոշվածություն։ Ճակատագիրը ընկալվում է իբրև անխուսափելիություն, այն իր բնությամբ ինքնին «կույր» է և «մութ»։ Ճակատագիրը կարելի է միայն գուշակել (միստիկա կան միջոցներով՝ աստղագուշակություն, հմայություններ և այլն), բայց ոչ ճանաչել։ Ճակատագրի ըմբռնումը կապված է նաև խիստ դետերմինիզմի հետ (տես Ֆատալիզմ)։ ճակատագրի խաղի մեջ իմաստ և նպատակ չկա (դրանով այն տարբերվում է աեւեուոգիայից), և անխուսափելի է (հետևաբար՝ ազատության հակոտնյան է)։
Ճակատագիրը ընկալվում է կամ իբրև դրսից (բնություն, հասարակություն) անհատին պարտադրվող ուժ, կամ՝ անհատի կենսաֆիզիկական հատկություններով, նրա ժառանգականությամբ պայմանավորված անխուսափելիություն։ Այսպես, ըստ ավանդության մարդու գանգի կարանը (ճակատի գիրը) մարդու համար նախախնամության կանխորոշած ուղին է։ Հունահռոմեական մտածողությունը և գեղարվեստական գրականությունը (Հոմերոս, Էսքիլես, Եվրիպիդես) ներծծված են ճակատագրի ըմբռնումով։ Նույնիսկ աստվածները ենթակա են ճակատագրին։ Եթե հունահռոմեական դիցաբանության մեջ ճակատագիրը անձնավորված էր (Մոյրաներ, Պարկաներ), անհատից օտարված, ապա հայերի աշխարհընկալմամբ ճակատագիրը ուներ անձնական անհատական բնույթ, ծագում է անհատից և անձնավորված չէ (Եզնիկ Կողբացի)։ Ճակատագիրը սովորաբար դիտվում է որպես չար ուժերի ներգործություն։ Երբեմն ճակատագրը նույնացվում է բախտին, մինչդեռ բախտը ենթադրում է նաև երջանիկ վախճան։ Աշխարհում իշխող մութ և չար ուժերի կողքին տեղ է տրվում նաև լույսին և բարուն, թեև վերջիններս թեական են, պատահական։ Քրիստոնեությունը ճակատագրի մերժում է, որովհետև ընդունում է զղջալու և քավության միջոցով անխուսափելիից ազատվելու և փրկության հասնելու հնարավորությունը։ Հայ եկեղեցին դատապարտել է հեթանոսության շրջանից ժողովրդի մեջ պահպանված ճակատագրի պատկերացումը, որն ընդունում է միստիկական միջոցներով դեպքերի, իրադարձությունների վրա ազդելու հնարավորություն։ Իռացիոնալիստական փիլիսոփայության մեջ (Ֆրիդրիխ Նիցշե, կյանքի փիլիսոփա յություն, Օսվալդ Շպենգլեր) ճակատագիրը կապվում է մարդկային գոյության անիմաստության, հասարակական և մարդկային հարաբերությունների իռացիոնալության և անհատի լքվածության հետ։ Այսպիսով, ճակատագիրը ստանում է ընդգծված սոցիալական բնույթ՝ դառնալով կապիտալիստական հասարակության ճգնաժամի արտահայտություններից մեկը։
Կապիկներն ու կողոպտիչները

«Կապիկներն ու կողոպտիչները» (ռուս.՝ «Обезьянки и грабители»), «Կապիկները» մուլտիպլիկացիոն սերիալի երրորդ մուլտֆիլմը։ Երգը կատարում է «Մաշինա վրեմենի» խումբը։
Մուլտֆիլմի տիտրերում գրված է 1985 թվական, սակայն այն թողարկվել է 1987 թվականին։


== Սյուժե ==
Կապիկները նորից չարաճճիություններ են անում Կենդանաբանական այգում, բայց հանկարծ տեսնում են, թե ինչպես երկու կողոպտիչներ ներխուժում են հրուշակեղենի խանութ։ Ատրճանակով սպառնալով վաճառականին՝ նրանք հավաքում ու մեծ պարկն են լցնում տարբեր քաղցրավենիքներ։ Կապիկները չեն կարողանում անտարբեր նայել ու գաղտնի մտնում են նրանց ավտոմեքենան։ Խուճապահար Մայր կապիկը վերցնում է ոստիկանների մոտոցիկլետն ու ընկնում նրանց հետևից։ Ոստիկանները նույնպես սլանում են նրանց հետևից։ Կապիկներն ավտոմեքենայում անկարգություններ են անում և կողոպտիչներին հասցնում ապակողմնորոշված վիճակի, այնուհետև նույնիսկ ղեկին են տիրանում, բայց անսպասելի բախվում են ծառին, և դիմակներից զրկված կողոպտիչները վերցնում են պարկն ու կատերով փախչում։ Բայց կապիկները գտնում են նրանց հասնելու հնարը. նրանք նստում են ավտոմեքենայի անվադողի վրա և սկսում թիավարել։ Նրանք գրեթե հասնում են կատերին, բայց ամենափոքր կապիկի հետաքրքրասիրության պատճառով սուզվում են։ Կողոպտիչներն ուրախանում են, խարիսխը ջրից հանում և փողերով պարկը թաքցնում նավամբարում։
Մայր կապիկը ցատկում է կատերի տախտակամածի վրա և կռվի բռնվում կողոպտիչների հետ։ Նա հեշտությամբ հաշվեհարդար է տեսնում հաստլիկի հետ, բայց նիհար կողոպտիչը նրան գցում է ցանցը։ Այդ պահին կատերը բախվում է ափին մոտ գտնվող ժայռին, և խողովակից դուրս են թռչում սև դեքերով կապիկները։ Նրանց տեսնելով՝ կողոպտիչները ձեռքերը բարձրացնում են։ Տեսնելով Մայր կապիկին՝ փոքրիկներն ուրախացած վազում են նրա մոտ ու սկսում գրկախառնվել։ Հաստլիկը հուզմունքից լաց է լինում, այնուհետև երկուսով փախչում են, բայց կապիկները, այնուամենայնիվ, վազում են նրանց բռնելու, այս անգամ ցանցով, որով բռնել էին Մայր կապիկին։ Կողոպտիչները վազում են ճանապարհով և մտնում բեռնատար-ֆուրգոնի մեջ։ Նրանք սկսում են կապիկներին բարկացնել ու լեզու ցույց տալ՝ չկասկածելով, որ նստել են հանցագործների համար նախատեսված ոստիկանական մեքենա։ Մայրն ու փոքրիկ կապիկները գողացված քաղցրավենիքներով պարկը տանում են հրուշակեղենի խանութ, բայց վաճառողն ու Մայր կապիկը միանգամից ուշաթափվում են, քանի որ ամենափոքր կապիկն ամբողջը կերել էր։


== Ստեղծողներ ==
Ստեղծողների ցանկը կազմված է ըստ մուլտֆիլմի տիտրերի։


== Փառատոներ և մրցանակներ ==
Մինսկի Համամիութենական XVIII կինոփառատոնի առաջին մրցանակ


== Ծանոթագրություններ ==


== Գրականություն ==
Абрамова Н.Н. Классик по имени Лёля в стране Мультипликации. — М.: Ключ-С, 2010. — 164 с. — ISBN 978-5-93136-132-1 , 978-5-93136-140-6 . Книга о Леониде Шварцмане и о созданных им мультфильмах
Остер Григорий Гирлянда из малышей. — М., 2005. — 56 с. — (Сказки-мультфильмы). — ISBN 5-17-030987-2..


== Արտաքին հղումներ ==
«Կապիկներն ու կողոպտիչները» «Հայրենական կինոյի հանրագիտարան» կայքում
Մեորե Էծերբաշ

Մեորե Էծերբաշ (վրաց.՝ მეორე ეწერბაში), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Սամտրեդիայից հեռու է 22 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 66 մարդ (վրաց.)</ref>:


== Ծանոթագրություններ ==
Պիպա գորտը

Պիպա գորտը (ռուս.՝ Лягушка Пипа), նկարված մուլտիպլիկացիոն ֆիլմ։ Ռեժիսորը Բորիս Ակուլինիչևն է, նկարահանվել է Էկրան ստեղծագործական միությունում, 1992 թվականին։ 1993 թվականին նկարահանվել է մուլտֆիլմի շարունակությունը` «Պիպան և ցուլը» վերնագրով։


== Սյուժե ==
Մուլտֆիլմը պատմում է վառ երևակայություն ունեցող գորտի մասին, որն իրեն արջ է պատկերացնում, նրա և արջի որսորդի հետ հանդիպման և նրանց հետ պատահած արկածների մասին։


== Հեղինակներ ==


== Ծանոթագրություններ ==


== Գրականություն ==
Седов С.А. Сказки Сергея Седова. — М.: Гаятри, 2005. — 96 с. — (Сказки?). — ISBN 5-9689-0003-2. с.74 — Сказки про лягушку Пипу.


== Արտաքին հղումներ ==
Մուլտֆիլմը YouTube-ում
Սեռա դու Ռամալիու

Սեռա դու Ռամալիու (պորտ.՝ Serra do Ramalho), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բոն Ժեզուս դա Լապա գավառի կազմի մեջ։ Բնակչությունը կազմում է 32 189 մարդ՝ 2006 թվականի տվյալներով։ Գրավում է 2 677,366 կմ2 տարածք։ Բնակչության խտությունը՝ 12,0 մարդ/կմ²։


== Պատմություն ==
Քաղաքը հիմնադրվել է 1989 թվականի հունիսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 78.327.371,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.419,15 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,598 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մակարևսկոե (գյուղ, Վետլուժսկի շրջան)

Մակարևսկոե (ռուս.՝ Макарьевское), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլշայա Կոկշագա (արգելոց)

«Բոլշայա Կոկշագա» պետական ​​բնական արգելոց (ռուս.՝ Госуда́рственный приро́дный запове́дник «Больша́я Кокша́га»), արգելոց (հատուկ պահպանվող բնական տարածք) Ռուսաստանի Մարի Էլ հանրապետության Կիլեմարսկի և Մեդվեդևսկի շրջանների տարածքում։


== Պատմություն ==
Հիմնադրվել է 1993 թվականի մարտի 14-ին Ռուսաստանի Դաշնության Նախարարների խորհրդի որոշմամբ՝ Բոլշայա Կոկշագա գետի ավազանի եզակի բնական համալիրները պահպանելու և ուսումնասիրելու համար։ Ավելի վաղ Մարի Էլի այս բնական գոտում կար «Մարիական» արգելոց, սակայն այն 1972 թվականի շոգ չոր ամռանն ամբողջությամբ այրվել և վերացվել է։
Ավելի վաղ արգելոցի տարածքով անցնում էր Նոլկա՝ Նոր Ցինգլոկ երկաթուղային գիծը, սակայն այն ապամոնտաժվել է 90-ականներին։


== Գտնվելու վայր ==
Բոլշայա Կոկշագան տեղակայված է նույնանուն գետի միջին հոսքում՝ Ստարոժիլսկ գյուղից մի փոքր վերևում՝ Յոշկար Օլայից 40 կմ դեպի արևմուտք։ Արգելոցի տարածքը 21 428 հա է։


== Գետեր և լճեր ==
Արգելոցի տարածքով հոսում են Բոլշայա Կոկշագա, Շեժեներ, Վիտյում, Շամկա, Արիա գետերը։ Այնտեղ է գտնվում Շուշեր լիճը։


== Բուսական և կենդանական աշխարհ ==
Լայն տարածում ունեն սոճու անտառները (քարաքոսեր, մամուռ, հապալաս, սֆագն)։ Խոշոր տարածքներ են զբաղեցնում նաև կեչու անտառները։ Բոլշայա Կոկշագա գետի երկայնքով կան կաղնու և լորենու անտառներ՝ թեղիով։ Այստեղ հանդիպում են սև եղջերու պուրակներ։ Ճահիճները հիմնականում անցումային են։ Բուսական աշխարհը ներառում է ավելի քան 700 բուսական տեսակ։
Կենդանիները բնորոշ անտառային են՝ որմզդեղն, սպիտակ նապաստակներ, սկյուռ, վայրի խոզեր, գիշատիչների մեջ հանդիպում են կզաքիս, աքիս, գայլ։ Կա գորշ արջ, 186 թռչնատեսակ։ Տարածված են խլահավը և ցախաքլորը։ Կան միգրացնող (կռնչան բադ, մոխրագույն կռունկ, մոխրագույն տառեղ) և գիշատիչ (ցախաքլորաորս, լորաճուռակ) թռչուններ։ «Ռուսաստանի Կարմիր գրքում» ընդգրկված հազվագյուտ թռչուններից է ջրարծիվը։ Ջրամբարներում հանդիպում են գայլաձկներ, գետի թառ, կարմրակն, ծածան, լին և այլն։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
«Արգելոցի մասին ԳԻՍ տարածքի կայքում»։ Արխիվացված է օրիգինալից 2016-04-06-ին  
Պահպանված տարածքների դաշնային համակարգ
«Բոլշայա Կոկշագա» պետական ​​բնական արգելոց
Վիշնյովկա (այլ կիրառումներ)

Վիշնյովկա, կարող է վերաբերել՝

Վիշնյովկա - գյուղ, Ուկրաինայի Ժիտոմիրի մարզի Բարանովի շրջանում
Վիշնյովկա - գյուղ, Ուկրաինայի Խարկովի մարզի Կուպյանսկի շրջանում
Վիշնյովկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Վիշնյովկա - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Վիշնյովկա - գյուղ, Ուկրաինայի Վիննիցայի մարզի Պոգրեբիշչեի շրջանում
Վիշնյովկա - գյուղ, Ուկրաինայի Վոլինի մարզի Լյուբոմլի շրջանում
Վիշնյովկա - միկրոշրջան Ռուսաստանի Կրասնոդարի երկրամասի Սոչի քաղաքում
Յուրչենկովսկի գյուղական խորհուրդ (այլ կիրառումներ)

Յուրչենկովսկի գյուղական խորհուրդ, կարող է վերաբերել՝

Յուրչենկովսկի գյուղական խորհուրդ - Ուկրաինայի Խարկովի մարզի Չուգունևսկի շրջանում
Յուրչենկովսկի գյուղական խորհուրդ - Ուկրաինայի Խարկովի մարզի Վոլչանսկի շրջանում
Երկսեռականություն

Երկսեռական կամ բիսեքսուալ (անգլ.՝ bisexual), յուրաքանչյուր անհատ, որը զգացմունքային և/կամ սեռական գրավչություն ունի մեկից ավելի սեռերի նկատմամբ։


== Երկսեռական կողմնորոշում ==
Բիսեքսուալները սեռականության աշխարհում յուրահատուկ տեղ գրավող մարդկանց խումբ են։ Հաճախ տեղ գտնելով հոմոսեքսուալ և հետերոսեքսուալ կողմնորոշման միջակայքում, բիսեքսուալ մարդիկ շատերի կողմից դիտվում են որպես այս երկուսի խառնուրդ։ Իրականում դա, իհարկե, ճիշտ չէ։
Ինչպես բոլոր սեռական կողմնորոշումների դեպքում, բիսեքսուալ մարդկանց նախասիրությունները կախված են բազմաթիվ նրբություններից։ Շատ բիսեքսուալ մարդիկ բոլորին չեն համարի հավասարապես գրավիչ. նրանց կարող են ավելի շատ դուր գալ որոշ մարդիկ, քան մյուսները, նրանք կարող են նույնիսկ որոշ գենդերային ինքնություն ունեցող մարդկանց ավելի շատ հավանել, քան մյուսներին։ Ինչպես և հետերոսեքսուալ և ԼԳԲՏ մարդկանց դեպքում է` մի փոքր սահմանումը երբեք չի կարող բնորոշել մի ամբողջ խումբ մարդկանց։ Բոլոր մարդիկ տարբեր են, ու թեև մարդիկ կարող են ունենալ նույն սեռական կողմնորշումը, դա չի նշանակում, որ նրանք բոլորը նույնն են։
Սան Պիետրո Ապոստոլո

Սան Պիետրո Ապոստոլո (իտալերեն՝ San Pietro Apostolo), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1694 մարդ (2014 թ.), բնակչության խտությունը կազմում է 144,54 մարդ/կմ²։ Զբաղեցնում է 11,51 կմ² մակերես տարածք։
Փոստային ինդեքսն է՝ 88040։ Հեռախոսային կոդը՝ (+39) 0961։
Բնակավայրի հովանավոր սուրբը Սան Պիետրոն է։ Բնակավայրի տոնը հուլիսի 29-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Բայրակ (այլ կիրառումներ)

Բայրակ, կարող է վերաբերել՝

Բայրակ - գյուղ Արևմտյան Հայաստանում, Վանի վիլայեթի Թիմարի գավառում


== Ուկրաինայի բնակավայրեր ==
Բայրակ - ավան, Ուկրաինայի Խարկովի մարզի Խարկովի շրջանում
Բայրակ - գյուղ, Ուկրաինայի Խարկովի մարզի Բալակլեյայի շրջանում
Բայրակ - գյուղ, Ուկրաինայի Խարկովի մարզի Բոգոդուխովի շրջանում
Բայրակ - գյուղ, Ուկրաինայի Խարկովի մարզի Խարկովի շրջանում
Բայրակ - գյուղ, Ուկրաինայի Խարկովի մարզի Վոլչանսկի շրջանում
Բայրակ - գյուղ, Ուկրաինայի Պոլտավայի մարզի Դիկանկայի շրջանում
Բայրակ - գյուղ, Ուկրաինայի Պոլտավայի մարզի Պոլտավայի շրջանում
Բայրակ - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Բայրակ - գյուղ, Ուկրաինայի Սումիի մարզի Լեբեդինի շրջանում
Բայրակ - գյուղ, Ուկրաինայի Սումիի մարզի Լիպովա Դոլինայի շրջանում


== Ռուսաստանի բնակավայրեր ==
Բայրակ - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բայրակ - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բերեժանկա (գյուղ, Գորոխովի շրջան)

Անվան այլ կիրառումների համար տե՛ս՝ ԲերեժանկաԲերեժանկա (ուկրաիներեն՝ Бережанка), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1946 թվականին։
2001 թվականի տվյալներով Բերեժանկա գյուղում բնակվում էր 548 մարդ։ Բնակավայրը զբաղեցնում է 16,88 կմ² տարածք։ Բնակչության խտությունը կազմում էր 32,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեյանո

Վեյանո (իտալերեն՝ Vejano), կոմունա Իտալիայում, տեղակայված է Լացիո մարզի Վիտերբո գավառում։
Բնակչությունը կազմում է 2297 մարդ (2008), խտությունը կազմում է 52 մարդ/քառ. կմ։ Զբաղեցնում է 44 քառ. կմ տարածք։ Փոստային ինդեքս - 1010, հեռախոսային կոդ - 0761։
Բնակավայրի հովանավոր է համարվում Սուրբ Սանտ Օրսիոն։ Տոնը նշվում է հունվարի 29-ին։


== Ժողովրդագրություն ==
Բնակչության դինամիկան.


== Կոմունայի ադմինիստրացիան ==
Հեռախոս։ 0761/463051
Էլեկտրոնային փոստ։ segreteria@comune.vejano.vt.it
Պաշտոնական կայք։ http://www.comune.vejano.vt.it/


== Հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆրանսիական խոհանոց

Ֆրանսիական խոհանոցը (ֆր.՝ Cuisine française ), Ֆրանսիայի ազգային խոհանոցն է, որ նաև աշխարհում հայտնի է որպես յուրահատուկ համադամ խորտիկների խոհարարական արվեստի ոճ։ Ֆրանսիական խոհանոցի զարգացումը հարյուրամյակների պատմություն ունի և կրում է ֆրանսիական արքունիքի և ֆրանսիական ժողովրդի սոցիալական, մշակութային ու քաղաքական զարգացման ու փոփոխությունների ազդեցությունը, և հենց այդ պատճառով այն պայմանականորեն կարելի է բաժանել երկու տարատեսակի՝ մեկը տարածաշրջանին բնորոշ ազգային խոհանոցն է, մյուսը՝ ազնվականական կամ արքունական ոճի խոհանոցը։ Միջին դարերում Ֆրանսիական ազնվականության և արքունական կյանքում առանձնահատուկ զարգացում ունեցավ առատ ու շքեղ ճաշկերույթների մշակույթը, ինչի արդյունքում ֆրանսիական խոհանոցային արվեստում մեծ առաջընթաց կատարվեց՝ պատմության մեջ նշանավորելով հանրահայտ խոհարար Գիյոմ Տիրելի անունը, որն ավելի հայտնի է «Տայվանտ» (Taillevent) մականունով և որը խոհարարական արվեստի մեջ մտցրեց խորտիկները դեկորատիվ զարդարելու, բազմապիսի խավարտներով զուգորդելու և կերակրախյուսերով ամոքելու մոտեցումը։ 18-րդ դարից սկսած Ֆրանսիական հեղափոխության հետ ֆրանսիական խոհարարական արվեստը նույնպես որոշակի հեղափոխություն ապրեց՝ գնալով դեպի համեմունքների և ուտելի խոտաբույսերի ավելի զուսպ ու ընտրողաբար օգտագործումը, որը զուգորդվեց նաև խոհանոցային տեխնիկայի հղկումով, սկսած ևս մեկ պատմականորեն հայտնի խոհարար Ֆրանսուա Պյեռ դե լա Վարենից և զարգացման ևս մեկ փուլ ապրեց Մարի-Անտուան Կարենի օրոք, որը Նապոլեոն Բոնապարտի և ժամանակի այլ բարձրաշխարհիկ ազնվականների խոհարարն էր։


== Աղբյուրներ ==
Culinaria France, André Dominé, Könemann Verlagsgese, Cologne, 1998 isbn=978-3833111297
The Complete Guide to the Art of Modern Cookery, Georges Auguste Escoffier, John Wiley and Sons, New York, 2002, isbn=978-0471290162
Stephen Mennell, All Manners of Food։ eating and taste in England and France from the Middle Ages to the present, Chicago, University of Illinois Press, 1996, isbn=978-0252064906
Savoring the Past։ The French Kitchen and Table from 1300 to 1789, Barbara K. Wheaton, First Touchstone, New York, 1996, isbn=978-0684818573}}


== Հղումներ ==


== Արտաքին աղբյուրներ ==
« La Cuisine pour Tous » Ginette Mathiot 1955
Французская кухня (рецепты, факты, статьи)
Французская кухня
Սեմյուել Բաթլեր (այլ կիրառումներ)

Սեմյուել Բաթլեր, կարող է վերաբերել՝

Սեմյուել Բաթլեր (1613 - 1680), անգլիացի բանաստեղծ, անգլիական կլասիցիզմի ակնառու ներկայացուցիչներից մեկը։
Սեմյուել Բաթլեր (1835 - 1902), անգլիացի գրող, նկարիչ և թարգմանիչ, վիկտորյան ժամանակաշրջանի գրականության ակնառու ներկայացուցիչներից մեկը։
ՈՒԵՖԱ Չեմպիոնների Լիգա 1993–1994

Չեմպիոնների Լիգա 1993–94 Եվրոպական գավաթի 39-րդ մրցաշրջանն էր, որում հաղթեց Միլանը՝ եզրափակչում պարտության մատնելով Բարսելոնային 4–0 հաշվով։
Եզրափակիչը կայացավ Աթենքի Օլիմպիական մարզադաշտում 1994 թվականի մայիսի 18-ին, խաղը դիտում էին 70 000 հանդիսական։
Գործող չեմպիոն Օլիմպիկին մրցաշարին թույլ չտրվեց մասնակցել, նախորդ տարվա եզրափակիչից առաջ խաղերի դասավորման սկանդալի հետ կապված։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1993–94 Եվրոպական գավաթ - արդյունքներ (արխիվ)
Բոլոր գոլ խփողները 1993–94 Եվրոպական գավաթի մրցաշարում (բացառությամբ նախնական շրջանը) protocols UEFA
Walking Out

«Walking Out» (հայերեն՝ «Հեռանում եմ»), հայ երգչուհի Սրբուկի երգը, որով ներկայացրել է Հայաստանը Եվրատեսիլ 2019 երգի մրցույթին։ Երգի և տեսահոլովակի պրեմիերան կայացել է 2019 թվականի մարտի 10-ին։ Երաժշտոթյան հեղինակներն են Lost Capital-ը և tokionine-ն, իսկ բառերի հեղինակն է Գարիկ Պապոյանը, ով նաև «Not Alone» երգի համահեղինակն էր՝ Եվրատեսիլ 2014 երգի մրցույթին Հայաստանի կողմից ներկայացված երգի։


== Երաժշտական տեսահոլովակ ==
Walking Out տեսահոլովակի թիզերը, որի ռեժիսորն է Արթուր Մանուկյանը, դուրս է եկել 2019 թվականի մարտի 8-ին։ Իսկ մարտի 10-ին երգը թողարկվել է Եվրատեսիլ երգի մրցույթի պաշտոնականՅուԹուբյան էջում։ Տեսահոլովակը ընդամենը մեկ շաբաթում գրանցեց երեք ու կես միլիոն դիտում։


== Եվրատեսիլ երգի մրցույթ ==

Սրբուկը երգը կատարել է Եվրատեսիլ երգի մրցույթի երկրորդ կիսաեզրափակչում, որ կայացել է Իսրայելի Թել Ավիվ քաղաքում 2019 թվականի մայիսի 16-ին։


== Ծանոթագրություններ ==


== Արտաքին հղումներ ==
Walking Out երգի տեսահոլովակը ՅուԹյուբում
Մարդու մորֆոլոգիա

Մարդու մորֆոլոգիա, 

Լայն իմաստով՝ ուսմունք մարդու մարմնի կառուցվածքի մասին, ներառնում է մարդու անատոմիան, սաղմնաբանությունը, հյուսվածաբանությունը։
Նեղ իմաստով՝ մարդաբանության բաժին, ուսումնասիրում է մարդու օրգանիզմի և նրա առանձին մասերի փոփոխության (սեռային, տարիքային, էթնո-տարածքային, կազմվածքային և այլն) օրինաչափությունները։ Մարդու մորֆոլոգիայի ուսումնասիրությունները հնարավորություն են ընձեռում որոշել մարդկային ռասաների նմանություններն ու տարբերությունները, հասկանալ նրանց ձևավորման պատմությունը, գնահատել ներկայիս մարդու և նրա բրածո նախորդների հարաբերակցությունը։ Մարդու մորֆոլոգիան ունի երկու ենթաբաժին․ա․ մերոլոգիա՝ անատոմիական մարդաբանություն, ուսումնասիրում է մարդու օրգանների ու հյուսվածքների կապը և տարատեսակները (մաշկածածկույթները, զգացողության օրգանների արտաքին հատվածները, գանգը, գլխուղեղը, կմախքը, ընդերքը, ատամները, մկանները, անոթները և այլն),
բ․ սոմատոլոգիա, ուսումնասիրում է մարդու մարմնի կառուցվածքային հատկանիշների փոփոխականությունը (մարմնի ամբողջական չափերը՝ երկարություն, զանգված, մակերևույթ, ծավալ և դրանց փոխհարաբերությունները, առանձին մասերի արտաքին ձևերը, սեռային հատկանիշները, արյան որոշ բնութագրեր և այլն)։ 1960-1970 թվականներին մեծ զարգացում է ստացել մարդու տարիքային մորֆոլոգիան՝ կապված աքսելերացիայի (սեռական հասունացման արագացում) պրոբլեմների հետ։ Ուսումնասիրվում են նաև մորֆոլոգիական առանձնահատկությունների կապերը օրգանիզմի կենսաքիմիական, ֆիզիոլոգիական, էնդոկրինոլոգիական բնութագրերի հետ։ Մարդու մորֆոլոգիայի տվյալները լայնորեն օգտագործվում են մարդաբանական ստանդարտավորման և էրգոնոմիկայի (աշխատանքային պրոցեսներն ուսումնասիրող գիտություն) մեջ, օրինակ, լայն սպառման ապրանքների չափահասակային ստանդարտավորման և մարդու աշխատատեղի ռացիոնալ կազմակերպման համար։
Մալթայի մեգալիթ տաճարներ

Մալթայի մեգալիթ տաճարներ, նախապատմական շրջանի մեգալիթ տաճարներ Մալթայում, որոնք ընդհանուր մեկ համարով ընդգրկված են ՅՈւՆԵՍԿՕ-ի Համաշխարհային ժառանգության ցանկում։ Դրանք կառուցվել են  տարբեր ժամանակաշրջաններում՝ մ. թ. ա. 3.600-մ. թ. ա. 2.500 թվականներին։ Այս մեգալիթ կառույցները մինչև Պորտասարի նմանատիպ կառույցների բացահայտումը համարվել են մեգալիթ հնագույն կառույցներն աշխարհում։


== Ընդհանուր բնութագիր ==
Հնագետները կարծում են, որ մեգալիթ այս համալիրները տարածքի մշակութային էվոլյուցիայի արդյունք են։ Դրանք հիմք են հանդիսացել Մալթայի հնագույն պատմության փուլերն անվանելու համար, քանի որ տաճարների տարածքում պեղումների արդյունքում հայտնաբերված խեցեղեն իրերին ու այլ գտածոներին բնորոշում են որոշակի հատկություններ։ Մալթայի մեգալիթ տաճարների խմբի մեջ չի մտնում ստորգետնյա սրբատեղի Հալ Սաֆլիենին. այն Համաշխարհային ժառանգության մեջ ընդգրկված է առանձին համարի ներքո։
Մալթայում կան մեգալիթ այլ տաճարներ ևս, օրինակ՝ Բորջ ին Նադուրը, Կորդինը, Բրոշտորֆի շրջանակը, Թալ Կադին, Թալ Սիլջը, որոնք Համաշխարհային ժառանգության ցանկում չեն ընդգրկվել վատ պահպանված լինելու պատճառով։ Տաճարների մի մասը ոչնչացվել է կամ զգալիորեն վնասվել 19-րդ դարում, որբ գյուղացիները մաքրել են որոշ տարածքներ գյուղատնտեսական նպատակներով օգտագործելու համար։ Ջգանտիան Համաշխարհային ժառանգության ցանկում ընդգրկվել է 1980 թվականին։ 1992 թվականին կոմիտեն ընդլայնել է ցանկը՝ այնտեղ ներառելով ևս հինգ մեգալիթ համալիրներ՝ Մնայդրան, Տարշիենը, Թա Հաջրաթը, Սկորբան, Հաջար Քիմը։


== Անվան ստուգաբանություն ==
Տաճարների անվանումներից շատերը մատնանշում են այն քարատեսակը, որով կառուցվել է տաճարը։ Մալթական հագար բառն ընդհանուր է Թա Հաջրաթի և Հաջար Քիմի համար. առաջինի թա մասնիկը մատնանշում է տիրակալին, երկրորդի քիմ մասնիկը հավանաբար մալթերեն խոնարհում բառի աղավաղված ձևն է, որ դիրք է նշանակում։
Մալթական բանահյուության մեջ նկարագրվում են հսկաներ, որոնք կառուցել են տաճարներ։ Դրանից էլ առաջացել է Ջգանտիա անունը, որը նշանակում է հսկաների աշտարակ։ Մալթացի բանասեր Ջոզեֆ Ակվիլինան հայտնել է այն տեսակետը, որ Մնայդրա անվանումը մանդրա (արաբ․՝ منيدرة‎‎) բառի փաղաքշական ձևն է, որ նշանակում է ծառաստան, ծառերով տնկված տարածք։ Նա նշել է նաև, որ բառը կարող է առաջացած լինել արաբերեն մանզարա (արաբ․՝ منظرة‎‎) բառից, որը նշանակում է իշխող դիրք ունեցող տարածք։ Տարշիեն, ինչպես նաև Սկորբայիի տաճարներն իրենց անվանումները ստացել են այն տեղանքի անունից, որտեղ որ հայտնաբերվել են։


== Պատկերասրահ ==

		
		
		
		
		


== Տես նաև ==
Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==
Սմորոդինովկա (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՍմորոդինովկաՍմորոդինովկա (ռուս.՝ Смородиновка), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լավրենտի Մովսիսյան

Լավրենտի Մովսիսյան (ծնվել է հոկտեմբերի 24, 1933, գյուղ Առաջաձոր, ԼՂՀ Մարտակերտի շրջանում), հայ խորհրդային մեխանիկ, տեխնիկական գիտությունների դոկտոր (1973 թվական), պրոֆեսոր։
Ավարտել է Երևանի համալսարանը։ 1956 թվականից աշխատում է ՀԽՍՀ ԳԱ մեխանիկայի ինստիտուտում, 1964 թվականից՝ ավագ գիտաշխատող։ 
Աշխատանքները վերաբերում են իզոտրոպ և անիզոտրոպ սալերի ու թաղանթների տատանումների և ալիքների տարածման ու մոմենտային վիճակի, խառը եզրային պայմանների և հարվածի դեպքում կայունության հարցերին։
Jaguar (խմիչք)

Յագուար(ռուս.՝ Ягуар), թույլ ալկոհոլային գազավորված էներգետիկ ըմպելիք, որը պարունակում է 7 % էթիլային սպիրտ (նախկինում թողարկվում էր 9 % և 5,5 %)։ Խմիչքը արտադրվում է ՌԴ-ում 2003 թվականից «Happyland» ընկերության կողմից։ Արտադրման և վաճառքի թույլտվությունը գրանցված է Մեծ Բրիտանիայում և պատկանում է «IBB Ltd.» ընկերությանը։


== Բաղադրություն ==
Խմիչքի կազմի մեջ մտնում են հետևյալ բաղադրիչները (դրանց քանակի նվազման կարգով).

ջուր
շաքար
էթիլային սպիրտ
կիտրոնաթթու
մատեի տերևների էքստրակտ
տաուրին
կոֆեինԳունավորիչներից խմիչքի մեջ մտնում են կարամել, անտոցիանին, կարմին, տտիպահամ բնական բուրավետիչ, զանազան վիտամիններ։
100 միլիլիտր ըմպելիքը պարունակում է.

ածխաջրեր՝ 11,5 գ
կոֆեին՝ 30 մգ
տաուրին՝ 40 մգ
վիտամիններ՝ B1, B6 և PP ≈ 0,11 մգԷներգետիկ արժեքը՝ 100,4 կկալ։


== Արտադրություն ==
Յագուարը Ռուսաստանում արտադրվում է՝ 

«Յունայթեդ Բոտլինգ Գրուպ» ՍՊԸ 170039, քաղաք Տվեր (ռուս.՝ ООО «Юнайтед Ботлинг Групп» 170039, г. Тверь)
«Մեգապակ» ՍՊԸ 142700, Մոսկվայի մարզ, Լենինի շրջան, քաղաք Վիդնոյե (ռուս.՝ ООО «Мегапак» 142700, Московская обл., Ленинский р-н, г. Видное)
«ՕՍՏ-Աքվա» ՓԲԸ 142432, Մոսկվայի մարզ, Նոգինսկի շրջան, քաղաք Չերնոգոլովկա (ռուս.՝ ЗАО «ОСТ-Аква» 142432, Московская обл., Ногинский р-н, г. Черноголовка)
«Արտիսան» ՍՊԸ 353240, Կրասնոդարի երկրամաս, Սևերսկայայի շրջան, ստանիցա Սևերսկայա (ռուս.՝ ООО «Артисан» 353240, Краснодарский край, Северский р-н, станица Северская)2007 թվականի մարտին սկսվեց արտադրվել նաև Jaguar Light տարատեսակը՝ ալկոհոլի իջեցված քանակով, որը հասավ 5,5 %։ Սրա մեջ բացակայում էր տաուրինը։ Ավելի ուշ Jaguar Light փոխարինվեց ուրիշ տարատեսակով՝ Jaguar Ultra Light, որտեղ ալկոհոլի պարունակությունը 7% էր, իսկ կալորիականությունը համեմատաբար նվազեցված։
2010 թվականի օգոստոսին Ուկրաինա արտահանվեց այս խմիչքը Jaguaro բրենդով՝ 7 % թնդությամբ։
2011 թվականին սկսվեց նոր տեսակի արտադրությունը՝ Jaguar Gold, որի մեջ սպիրտի պարունակությունը կրկին 7% էր։ Սակայն այս տարատեսակը տարբերվում էր ցիտրուսային համով. այն պարունակում է նարնջի հյութ, որը կազմում է ամբողջ խմիչքի զանգվածի 10%-ը։


== Խմիչքը արվեստում ==
Ռեփեր Սյավան (ռուս.՝ Рэпер Сява) այդ խմիչքին երգ է նվիրել, որը հենց այդպես էլ կոչվում է՝ «Ягуар»
Noize MC գրել է երգ և կատարել «Jaga Fest» փառատոնի ժամանակ։ Երգում «Յագուարը» համեմատվում է հերոինի հետ


== Տե՛ս նաև ==
Էներգետիկ ըմպելիք


== Ծանոթագրություններ ==


== Արտաքին հղումներ ==
jaguar-drink.com Jaguar. պաշտոնական կայք
Եվքարա

Եվքարա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պասեչնայա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ՊասեչնայաՊասեչնայա (ուկրաիներեն՝ Пасічна), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Պասեչնայա գյուղում բնակվում էր 1 091 մարդ։ Բնակավայրը զբաղեցնում է 3013 կմ² տարածք։ Բնակչության խտությունը կազմում էր 362,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաքսյան չրխկան

Արաքսյան չրխկան (լատ.՝ Cardiophorus araxicola), չրխկանների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
4,5-6 մմ երկարությամբ սև մարմնով փոքր չափի բզեզ է։ Վերնաթևերը ծղոտագույն են՝ կարի մոտ մգացած զոլով, յուրաքանչյուր վերնաթևի սկավառակի վրա հազվադեպ լինում է մեկական մուգ բիծ, բեղիկների հատվածների հիմքերը, ոտքերի սրունքները և թաթերը ունեն բաց են գունավորում։


== Տարածվածություն ==
Հայաստանի էնդեմիկ է։ Հայտնի է միայն Գոռավանի ավազուտներից՝ Վեդի քաղաքի մոտ (Արարատի մարզ)։


== Էկոլոգիա ==
Ապրում են ջուզգունի մացառուտներով ավազոտ անապատներում, հանդիպում են հունիս-հուլիսի սկզբին խոտաբույսերի վրա։
Կենսաբանական առանձնահատկությունները հայտնի չեն։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես կրիտիկական վիճակում գտնվող տեսակ։
Թվաքանակը ցածր է, փոփոխության միտումները՝ անհայտ։
Վտանգման հիմնական գործոններն են շինարարական նպատակներով ավազահանումը, անասունների արածեցումը և ճանապարհաշինությունը։
Պահպանվում է «Գոռավանի ավազուտներ» պետական արգելավայրում։


== Ծանոթագրություններ ==
Ֆրենսիս Սթիվենսոն

Ֆրենսիս Սթիվենսոն (անգլ.՝ Francis Seymour Stevenson, նոյեմբերի 24, 1862(1862-11-24) - ապրիլի 9, 1938(1938-04-09)), անգլիական հասարակական, քաղաքական գործիչ, բրիտանական խորհրդարանի անդամ։ Անգլո-հայկական միության առաջին նախագահը։
Գրել է մի շարք աշխատություններ («Հայկական քարոզչությունը, պատասխան Սադիկ Էֆենդիին», 1893, «Հայաստան», 1895, «Անգլիան, Թուրքիան և Ռուսաստանը, պատմության հետադարձ հայացք», 1896, «Փաստեր հօգուտ հայերի», 1896), որոնցում վերլուծել է Արևմտյան Հայաստանի վիճակը, հայկական հարցի նկատմամբ տերությունների քաղաքականությունը։ Գտնում էր, որ Բեռլինի դաշնագրի 61-րդ հոդվածը, որի իրականացումը կբարելավեր Օսմանյան կայսրության հայերի վիճակը, հայկական հարցը վերածեց միջազգային հարցի, ինչը ձեռնտու էր սուլթանին, քանի որ Մերձավոր Արևելքում եվրոպական տերությունների փոխադարձաբար բացառող շահերը հնարավորություն կտային նրան անորոշ ժամանակով հետաձգել անցանկալի բարեփոխումների կատարումը։ Սթիվենսոնը նշել է, որ Մեծ Բրիտանիայի համար «տեսականորեն ցանկալի ուղի կլիներ բոլոր տերությունների մասնակցությունը հայկական հարցի լուծմանը, սակայն բոլոր տերությունների փոխադարձ համագործակցությունը պարտադիր չէ. «Բավական է, որպեսզի Անգլիան և Ռուսաստանը, որպես շահագրգիռ տերություններ գործեն համատեղ և անկեղծորեն, ի շահ արդարության և մարդկայնության»։


== Ծանոթագրություններ ==